

REPUBLIKA HRVATSKA

SPLITSKO DALMATINSKA ŽUPANIJA

GRAD OMIŠ

# Gradsko vijeće

Odbor za izbor i imenovanja

KLASA: 081-01/23-01/01

URBORJ: 2181-7-03/1-23-3

Omiš, 16. ožujka 2023.

Obor za izbor i imenovanja Gradskog vijeća Grada Omiša objavljuje

**JAVNI POZIV**

za podnošenje prijava kandidata za imenovanje

sudaca porotnika Županijskog suda u Splitu i

sudaca porotnika za mladež Županijskog suda u Splitu

Građani s prebivalištem na području Grada Omiša, zainteresirani za obavljanje dužnosti suca porotnika, moraju ispunjavati sljedeće uvjete:

- da su punoljetni

- da su državljani Republike Hrvatske

- da su dostojni obnašati dužnost suca porotnika.

Člankom 90. stavkom 1. Zakona o sudovima (NN RH 28/13, 33/15, 82/15, 82/16, 67/18, 126/19, 130/20, 21/22, 60/22 i 16/23) propisano je da **sudac ne smije biti član političke stranke, niti se baviti političkom djelatnošću.**

Sukladno članku 41. st. 2. Zakona o sudovima za mladež **suci porotnici za mladež imenuju se iz reda profesora, učitelja, odgojitelja i drugih osoba koje imaju radnog iskustva u stručnom odgojnom radu s mladim osobama.**

Uz Prijavnicu i Izjavu koje se nalaze u prilogu ovog javnog poziva potrebno je priložiti i kratki životopis i preslik osobne iskaznice.

Kandidati dokumentaciju dostavljaju na adresu Grad Omiš, Omiš Trg kralja Tomislava 5, s naznakom „za suca porotnika Županijskog suda u Splitu“ ili „za suca porotnika za mladež Županijskog suda u Splitu“, najkasnije do 27. ožujka 2023. godine, i to predajom na protokol ili putem e-pošte na [grad@omis.hr](mailto:grad@omis.hr)

Gradsko vijeće Grada Omiša, na prijedlog Odbora za izbor i imenovanja utvrđuje prijedlog kandidata za suce porotnike, a Skupština Splitsko-dalmatinske županije donosi Odluku o imenovanju sudaca porotnika na mandat od 4 godine.

Ovaj poziv objavit će se na službenoj web stranici Grada Omiša [www.omis.hr](http://www.omis.hr)

Predsjednik Odbora

Zvonko Močić